
Serviciul impozite și taxe locale, încasări și urmărire – Compartiment urmărire contracte
Nr. 548  din 20.01.2025



Raport de specialitate
la proiectul de hotărâre privind aprobarea închirierii spațiului în suprafață de 26,51 mp. din imobilul – clădire, înscrisă în C.F. nr. 100017-C1-U8 Marghita, situată pe str. Crișan, nr. 1 către deputatul PNL Bihor, Gal Călin Grațian, pentru organizarea și funcționarea biroului parlamentar al acestuia, pentru mandatul 2024-2028  
	


Prin prezentul se ia act de Referatul de aprobare al primarului Municipiului Marghita       înregistrat cu nr. 547 din data de 20.01.2025 pentru inițierea unui proiect de hotărâre în vederea aprobării închirierii spațiului în suprafață de 26,51 mp. din imobilul – clădire, înscrisă în C.F. nr. 100017-C1-U8 Marghita, situată pe str. Crișan, nr. 1, către deputatul PNL Bihor, Gal Călin Grațian, pentru organizarea și funcționarea biroului parlamentar al acestuia, pentru mandatul 2024-2028.
Având în vedere prevederile:
- art. 129 din OUG nr. 57/2019 privind Codul administrativ consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice, inclusiv cele privind administrarea domeniului public şi privat al comunei, oraşului sau municipiului;
- art. 40 ,,Obligaţiile autorităţilor publice centrale şi locale” din Legea       nr. 96/2006 privind Statutul deputaţilor şi al senatorilor, republicată (r4), cu modificările și completările ulterioare, anume:   
,,(1) Consiliile judeţene, prefecturile, consiliile locale ale municipiilor reşedinţă de judeţ/municipiului Bucureşti, precum şi celelalte autorităţi ale administraţiei publice centrale şi locale, la solicitarea deputaţilor sau senatorilor, precum şi a Biroului permanent al Camerei din care aceştia fac parte, pun la dispoziţia deputaţilor şi senatorilor spaţii pentru organizarea şi funcţionarea birourilor parlamentare ale acestora.
(2) Cheltuielile de întreţinere şi administrare aferente spaţiilor puse la dispoziţie conform alin. (1) vor fi suportate de către deputat sau senator din suma forfetară alocată pentru organizarea şi funcţionarea biroului parlamentar sau din venituri proprii.”
Ținând cont de: 
· cererea nr. 001/17.01.2025 înaintată de către Biroul Politic Local – Organizația 
Partidului Național Liberal Marghita, înregistrată la primăria Municipiului Marghita sub          nr. 1/252/17.01.2025, prin care renunță la închirierea spațiului – suprafeţei de  26,51 mp. din cadrul clădirii situată în municipiul Marghita, str. Crișan, nr. 1, etaj, jud. Bihor, înscrisă în C.F. nr. 100017-C1-U8 Marghita, proprietate publică a Municipiului Marghita, în vederea desfășurării activității specifice partidului, cu destinație de sediu organizație locală/birou permanent local de partid, închiriere aprobată prin H.C.L. nr. 38/28.02.2024;
· cererea nr. 2/17.01.2025 înaintată de către deputatul PNL Bihor, Gal Călin Grațian, 
înregistrată la primăria Municipiului Marghita sub nr. 1/240/17.01.2025, prin care solicită punerea la dispoziție prin închiriere a spațiului mai sus menționat, situat în municipiul Marghita, str. Crișan, nr. 1 (în incinta complexului stomatologic), pentru activitatea cabinetului parlamentar al deputatului, în mandatul 2024-2028; 
Precizăm faptul că spațiul se identifică ca fiind parte din clădirea situată pe str. Crișan, nr. 1, la etaj, în suprafață utilă totală de 26,51 mp., suprafață constituită din birou de 15,86 mp., respectiv de 2,05 mp. și cota parte de 8,6 mp. din spațiul comun: casa scării, hol, grup sanitar, înscris în C.F. nr. 100017-C1-U8 Marghita.
Propunem ca valoarea chiriei, conform Hotărârii Consiliului Local nr. 78/22.04.2024 pentru indexarea cu rata inflației de 10,4% conform datelor furnizate de Direcția Județeană de Statistică, respectiv rotunjirea la leu a nivelurilor pentru valorile impozabile, impozitele și taxele locale și alte taxe assimilate acestora, care constă într-o anumită sumă în lei sau care sunt stabilite pe baza unei anumite sume în lei, precum și amenzi, pentru anul 2025, și prin similitudine, să fie stabilită la valoarea chiriei pentru sediile partidelor politice, respectiv la           1,7 lei/mp/lună pentru anul 2025, urmând a se modifica prin aprobarea ulterioară a noilor hotărâri de consiliu local. 

	Având în vedere cele mai sus, în baza prevederilor art. 129 alin. (2) lit. c), alin. (6)        lit. b) și art. 333 din O.U.G. nr. 57/2019 privind Codul administrativ, cu modificările și completările ulterioare, art. 1777 și următoarele din Codul civil, supunem analizei și hotărârii deliberativului local proiectul de hotărâre privind aprobarea închirierii spațiului în suprafață de 26,51 mp. din imobilul – clădire, înscrisă în C.F. nr. 100017-C1-U8 Marghita, situată pe str. Crișan, nr. 1, către deputatul PNL Bihor, Gal Călin Grațian, pentru organizarea și funcționarea biroului parlamentar al acestuia, pentru mandatul 2024-2028.  

